Дзяржаўная ўстанова адукацыі

«Сямёнавіцкая базавая школа»

Уздзенскага раёна

«АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

ВЫКАРЫСТАННЕ ІНТЭРАКТЫЎНЫХ МЕТАДАЎ НА ЎРОКАХ БЕЛАРУСКАЙ ЛІТАРАТУРЫ Ў 5-8 КЛАСАХ ЯК СРОДКУ АКТЫВІЗАЦЫІ ПАЗНАВАЛЬНАЙ ДЗЕЙНАСЦІ ВУЧНЯЎ»

 Мальчэўская Ірына Уладзіміраўна,

 настаўнік беларускай мовы і літаратуры

 8 (029) 570-19-38;

 semenov@uzda.edu.by

аг. Сямёнавічы

2017

**1.Інфармацыйны блок**

**1.1 Тэма:** Выкарыстанне інтэрактыўных метадаў на ўроках беларускай літаратуры ў 5-8 класах як сродку актывізацыі пазнавальнай дзейнасці вучняў.

**1.2 Мэта вопыту:**

Садзейнічаць актывізацыі пазнавальнай дзейнасці вучняў у 5-8 класах праз выкарыстанне інтэрактыўных метадаў на ўроках беларускай літаратуры.

**1.3 Задачы вопыту:**

1. Вызначыць метады, прыёмы, формы актывізацыі пазнавальнай дзейнасці вучняў на ўроках беларускай літаратуры.

2. Распрацаваць планы ўрокаў па беларускай літаратуры ў 5-8 класах з выкарыстаннем інтэрактыўных метадаў.

3. Вызначыць эфектыўнасць выкарыстання інтэрактыўных метадаў на ўроках беларускай літаратуры ў 5-8 класах з мэтай актывізацыі пазнаваўчай дзейнасці вучняў.

**1.4 Працягласць работы над вопытам:**2014 – 2017 гг.

**1.5Актуальнасць вопыту**

Сёння адукацыйны працэс, як і на працягу ўсяго перыяду свайго існавання, вырашае два важныя пытанні: чаму вучыць і як вучыць. Чаму вучыць – гэта пытанне зместу адукацыі. Змест вызначаны ў адукацыйным стандарце, патрабаваннях да ведаў і ўменняў, замацаваны ў Кодэксе Рэспублікі Беларусь аб адукацыі. Акрэслены дакументальна. З гэтым пытаннем настаўніку ўсё зразумела. А вось як вучыць гэта прблема больш складаная, яна датычыць метадаў і адукацыйных тэхналогій, галоўная задача якіх – не толькі вучыць школьнікаў, але і навучыць іх вучыцца; не толькі даваць веды, але і развіваць асобу вучня. Развіццё ніколі не можа быць дасягнута шляхам прымусу, яно мае месца толькі тады, калі чалавек сам цягнецца да ведаў, да творчасці [2, с.3]. Старажытная мудрасць сцвярджае: можна прывесці каня да вадапою, але прымусіць яго напіцца нельга. Так, можна ўсадзіць дзяцей за парты, можна дабіцца ідэальнай дысцыпліны, аднак без цікавасці да навучання, без пазнавальнай дзейнасці вучняў на ўроках асваенне ведамі не адбудзецца.

Як жа прабудзіць у вучняў жаданне “напіцца з вытоку аедаў?” гэта праблема хвалюе вучоных, метадыстаў, псіхолагаў. Але ў першую чаргу настаўніка. Патрабаванні сённяшняга дня – творчы настаўнік і актыўны вучань. Патрэба – “Хачу”, матыў – “Навошта мне гэта патрэбна?”, мэта – “Што для гэтага трэба зрабіць?” – вось шлях, па якім я як настаўнік вяду сваіх вучняў, ператвараючы іх у суб’ект дзейнасці па авалоданню зместам адукацыі. Мэта літаратурнай адукацыі ў агульнаадукацыйнай установе заключаецца ў далучэнні вучня да беларускай літаратуры як падручніка жыцця, мастацтва слова, крыніцы духоўнага і культурнага багацця.

Навучанне літаратуры павінна дапамагчы вучню адчуць разнастайнасць свету, адкрыць таямніцы пісьменніцкага майстэрства, набыць вопыт маўленчай і творчай дзейнасці, авалодаць культурай чытання, выхаваць у сабе пачуццё павагі і любові да мастацкай кнігі, а праз яго да жыцця ў цэлым, да клопатаў пра прыроду, лёс Зямлі [1, с.98].

Але не заўсёды ўдаецца дасягнуць гэтай мэты. Таму на пачатку кожнага навучальнага года я спрабую прааналізаваць праблему і праводжу разам з псіхолагам навучальнай установы анкетаванне вучняў.

На працягу трох гадоў, прымяняючы актыўныя формы і метады навучання на ўроках беларускай літаратуры, праводзілася псіхалагічнае даследаванне вучняў па выяўленню дынамікі пазнавальнай актыўнасці. Мэта работы: вывучэнне ўзроўню пазнавальнай актыўнасці вучняў па прадмету, аналіз дынамікі змянення ў выніку правядзення рада мерапрыемстваў па павышэнню пазнавальнай актыўнасці.

Даследаванне праводзілася ў групавой форме па анкеце і методыцы вымярэння часу актыўнасці на ўроку**,** у працэсе якога састаўляўся пратакол даследавання па класе, у якім адлюстроўваюцца бал прадмету “Беларуская літаратура”, агульныя характарыстыкі працэсу дынамікі пазнавальнай актыўнасці.

У даследаванні прынялі ўдзел вучні аднаго класа на працягу трох гадоў (2014/2015 – 5 клас, 2015/2016 -6 клас, 2016/2017 – 7 клас)у колькасці 15 чалавек.

У ходзе даследавння выяўлена, што пры выкарыстанні інтэрактыўных метадаў і форм навучання сярэдні бал па прадмету значна вырас, што адлюстравана ў дыяграме 1.

Дыяграма 1- Паспяховасцьвучняў па беларускайлітаратуры за 3 гадынавучання

Крытэрыі пазнавальнай актыўнасці выкарыстоўвала па А.К. Маркавай, А.Г. Лідэрс, Е.А. Якаўлевай.

1. Неабходны ўзровень:

* Выкананне заданняў па ўзору, тыя якія выконвалі шмат разоў, дзе патрабаваліся адпрацаваныя ўменні і засваенне ведаў.
* Адсутнасць разумення сэнсу вучэбнай задачы.
* Малое прыкладанне асабістых намаганняў ш вучэбнай рабоце.Малое приложение личных усилий в учебной работе.

2. Праграмныўзровень:

* Хуткая арыенціроўка ў новым матэрыяле.
* Самастойнае выдзяленне ключавых паняццяў.
* Нестантартнае знаходжанне нешаблонных рашэнняў.

3. Максімальны ўзровень:

* Выкананне заданняў, якія раней не вывучаліся.

Агульная колькасць вучняў па вывучэнні пазнавальнай актыўнасці за 3 гады навучання адлюстраваны ў дыяграме 2.

Дыяграма 2- Узроўні пазнавальнай актыўнасці за 3 гады навучання

Але ў сучаснай педагогіцы застаецца яшчэ далёка не вырашанай і актуальнай на сённяшні час педагагічная праблема, як актывізаваць пазнавальную актыўнасць вучняў на ўроках беларускай літаратуры.

**2. Апісанне тэхналогіі вопыту**

**2.1 Вядучая ідэя вопыту:**

Для актывізацыі пазнавальнай дзейнасці вучняў на ўроках беларускай літаратуры са свайго вопыту пераканалася, што мэтазгодна на ўроках выкарыстоўваць інтэрактыўныя метады.

Пошукі вытокаў інтэрактыўнага навучання прывялі мяне да педагагічных ідэй антычнага свету. Дыялектычныя спрэчкі вёў са сваімі вучнямі Сакрат; эўрыстычныя гатаркі знаходзіліся ў педагагічным арсенале Платона; публічны дыялог “правакаваў” актыўнае ўключэнне вучняў у абмеркаванне літаратурных тэкстаў Квінціліяна. Сучасныя дыдакты (Д.Джонсан, М.У.Запрудскі, С.С. Кашлеў) падкрэсліваюць, што інтэрактыўнае навучанне – гэта навучанне, пагружанае ў стасункі. Пры гэтым самі стасункі ні ў якім разе не памяняюць само навучанне [4.с.24].

Нельга не пагадзіцца з М.А.Лазаруком, які адзначаў: “Навучанне літаратуры не можа быць паспяховым без абуджэння эмоцый, яно павінна быць скіраванана фарміраванне ў школьнікаў пачуцця прыгожага ў мастацтве і жыцці, выхаванне высокіх эстэтычных густаў. Без гэтага нельга палюбіць літаратуру як мастацтва слова …, нельга абудзіць патрэбу мастацкага самавыхавання” [5, с.8].

“Дасягнуць актыўнага ўзаемадзеяння, узаемадзеяння з аўтарам і яго героямі можна толькі шляхам творчага падыходу да вывучэння літаратуры, бо менавіта ў творчасці адбываецца цеснае яднанне сіл розуму, пачуцця і волі чалавека, спалучэнне пазнавальнага, развіццёвага і выхаваўчага пачаткаў. Таму вельмі важна, каб вучань у працэсе навучання быў актыўным удзельнікам і настойліва шукаў адказы на пытанні, думаў, разважаў, хваляваўся” [5. С.10].

Упэўнілася, што і абуджэнне эмоцый, і фарміраванне ў школьнікаў пачуцця прыгожага ў мастацтве і жыцці, і выхаванне высокіх эстэтычных густаў, і актывізацыя пазнавальнай дзейнасці вучняў на ўроках беларускай літаратуры, - усё гэта дасягаецца з дапамогай інтэрактыўных метадаў.

**2.2. Апісанне сутнасці педагагічнага вопыту**

Апошнія чатыры гады я працую ў базавай школе. Тут займаюцца вучні з розным узроўнем навучанасці, з рознымі здольнасцямі. Адным вучыцца лёгка, другія засвойваюць матэрыял з цяжкасцямі. Вучэбны план прадугледжвае навучанне ўсіх, і неабходна зрабіць так, каб паспяховым стала кожнае дзіця, на кожным уроку.

Асаблівых “сакрэтаў” у мяне няма: усе выкарыстаныя мною метады і прыёмы апісаны ў метадычнай літаратуры. Аднак дасягнуць вынікаў можна толькі ў працэсе сістэмнай працы, вывучаючы асаблівасці развіцця сваіх выхаванцаў, ствараючы на ўроку і пазакласных мерапрыемствах спакойны псіхалагічны клімат, рэалізуючы ў працэсе навучання розныя кампаненты, якія прыводзяць да актывізацыі пазнавальнай дзейнасці вучняў, да павышэння станоўчай вучэбнай матывацыі.

Ідучы ў нагу з часам, я на сваіх уроках заўсёды звяртаюся да выкарыстання актыўных і інтэрактыўных метадаў і прыёмаў. У сваёй педагагічнай дзейнасці я выкарыстоўваю такія метады: “Алфавіт”, “Інтэрв’ю”,“Падары кветку”, “Мазаіка”,“Закончы фразу”,метад малявання, інтэрактыўныя ўрокі з прымяненнем аўдыя і відэаматэрыялаў і інш.

У сваёй педагагічнай дзейнасці выкарыстоўваю любую магчымасць, каб ствараць на ўроку ўмовы для праяўлення і задавальнення пазнавальных і камунікатыўных патрэб вучняў. Менавіта гэтыя патрэбы з’яўляюцца штуршком для актывізацыі пазнавальнай дзейнасці вучняў. На ўроках практыкую розныя формы дзейнасці:работа ў парах і ў малых групах; індывідуальная; франтальная.

Таксама выкарыстоўваютворчыя заданні, віктарыны, крыжаванкі, творчую работу з тэкстам, рознаўзроўневыя заданні.

Вось некалькі прыкладаў выкарыстання інтэрактыўных метадаў у маёй працы, якія дапамагаюць актывізаваць пазнавальную дзейнасць вучняў на ўроках беларускай літаратуры ў 5-8 класах.

На першым этапе ўрока я стараюся забяспечыць спрыяльную знешнюю абстаноўку для працы на ўроку, а таксама падрыхтаваць вучняў да стасункаў. Так пры вывучэнні ў 5 класе верша Сяргея Грахоўскага “Мама” перад вывучэннем твора вучні спачатку расказваюць пра сваіх матуль, паказваюць фатаздымкі.Пад час рэфлексіі на даным уроку выкарыстоўваю метад **“Ключавое слова”(Дататак 1)**

Пры вывучэнні верша Пімена Панчанкі “Сармацкае кадзіла” на пачатку ўрока вучні адпраўляюцца на невялікую экскурсію на вуліцу. Пры вывучэнні апавядання Івана Грамовіча “Воблакі” прапаную спачатку намаляваць воблакі і вусна расказаць усё пра іх.

На этапе замацавання ведаў пры вывучэнні апавядання Алеся Жука “Стары бабёр” прапаноўваю індывідуальную творчую работу: скласці карту-план шляху бабра і падпісаць яе адпаведнымі радкамі з тэксту.

Выкарыстоўваю дыферэнцаваны падыход: пры вывучэнні верша Максіма Багдановіча “Зімой” вучні атрымліваюць заданне вывучыць верш на памяць. Той, хто жадае атрымаць высокі бал, можа намаляваць гэты верш або напісаць свой верш пра зіму.

Праводжу дыдактычныя гульні. Напрыклад, пры вывучэнні твора Уладзіміра Караткевіча “Зямля пад белымі крыламі” на этапе праверкі дамашняга задання вучні складаюць меню нацыянальных страў. Адзін выконвае ролю наведвальніка кафэ, а другі – ролю афіцыянта, які павінен расказаць, якія стравы прадстаўлены ў меню, як яны гатаваліся, з чаго гатаваліся і г.д.

Актывізуюць пазнавальную дзейнасць і праблемныя пытанні. Напрыклад, пры вывучэнні твора Уладзіміра Караткевіча “Паром на бурнай рацэ” на этапе замацавання вывучанага прапаноўваю вучням пытанні: з чаго відаць, што Юрый Гораў застанецца жывы пасля дуэлі з Пора-Леановічам? Якія эпізоды ў творы пацвярджаюць думку, што Пора-Леановіч хвалюецца перад “вераб’інай ноччу”? **(Метад “1 х 2 х 4”)**

Пры правядзенні вынікаў і рэфлексіі пры вывучэнні твора Алены Васілевіч “Сябры” вучням 6 класа прапаноўваю абвесці на аркушы паперы сваю руку, напісаць насупраць чатырох пальчыкаў свае добрыя якасці, а насупраць мезенца – такую якасць, ад якой хочацца пазбавіцца. Затым прашу, каб дзеці “працягнулі” руку дапамогі камусьці з класа, толькі нельга працягваць руку таму, з кім сябруеш і настаўніку.**(Інтэрпрэціраваны метад “Падары кветку”)**

На этапе замацавання прапаноўваю вучням 7 класа паўдзельнічаць у інтэрактыўнай гульні “Гасцініца”. **(Дадатак 2)**

На мой погляд, галоўным вытокам вучэбнай матывацыі з’яўляецца адчуванне сябе актыўным суб’ектам вучэбнага працэсу, ад якога ў першую чаргу залежыць вынік. Гэтаму садзейнічае выкарыстанне інтэрактыўных метадаў і прыёмаў на ўроках беларускай літаратуры, якія даюць вучням магчымасць прыняць актыўны ўдзел у працэсе пошуку новых ведаў, а не быць іх пасіўным спажыўцом. Асабліва добра, на мой погляд, працуюць гэтыя метады пры правядзенні абагульняльных урокаў.

У апошні час вельмі пашырана выкарыстанне на ўроках тэстаў. Тэсты даюць магчымасць аператыўна праверыць якасць і ўзровень засваення ведаў вучняў. Тэставая форма можа быць выкарыстана не толькі як форма кантролю, але і як магчымы сродак актывізацыі пазнавальнай дзейнасці і стымулу да засваення матэрыялу. Метад тэстаў я выкарыстоўваю часцей за ўсё на абагульняльных занятках з мэтай кантролю. У 5-8 класах стараюся даць творчае заданне. Напрыклад, пры вывучэнні твора “Добры хлопец Дзік” на абагульняльным уроку пры праверцы вывучанага матэрыялу прапаноўваю вучням крыжаванку. **(Дадатак 3)**

**2.3 Выніковасць і эфектыўнасць вопыту:**

У сваёй педагагічнай дзейнасці на працягу трох гадоў я імкнулася рэалізаваць шматлікія інтэрактыўныя метады на ўроках беларускай літаратуры ў 5-8 класах як сродку актывізацыі пазнавальнай дзейнасці вучняў.

Выкарыстанне гэтых метадаў і прыёмаў падштурхнула мяне да нейкіх унутраных змен, да самаўдасканалення. Знаёмячыся з тым або іншым метадам і прыёмам, ядумаю, пры вывучэнні якой тэмы яго можна выкарыстаць, якім зместам напоўніць, як адаптаваць да сябе і сваіх вучняў. Такі творчы стан не пакідае мяне на працягу некалькіх гадоў і пацвярджае той факт, што гэтыя метады і прыёмы з’яўляюцца дзейсным педагагічным сродкам, а іх выкарыстанне – важнай умовай развіцця самога педагога.

Без сумнення, педагог павінен арыентавацца на патрэбы вучняў, выкліканыя запатрабаваннямі часу, не баяцца мяняцца самому, па-новаму пераасэнсоўваць уласную дзейнасць. Класічны ўрок заўсёды ў школе быў, ёсць і будзе. Але без нетрадыцыйных формаў, метадаў, прыёмаў не абысціся, хаця і захапляцца імі не варта. Тым не менш, як мне здаецца, важнасць інтэрактыўных метадаў тлумачыцца наступным: павелічэнне працэнту запамінання матэрыялу вучнямі і павышэнне матывацыі сярод вучняў.

Дзякуючы выкарыстанню інтэрактыўных метадаў на ўроках літаратуры як сродку актывізацыі пазнавальнай дзейнасці вучняў вырас узровень самастойнасці вучняў пры рашэнні вучэбных задач, з’явілася накіраванасць на самаадукацыю, павысілася творчая актыўнасць школьнікаў, змяніўся характар матывацыі навучання (вучацца не дзеля адзнакі, а таму, што ім цікава), з’явілася магчымасцьсамарэалізацыі, якая праявілася ва ўдзеле маіх навучэнцаў у розных конкурсах і алімпіядах.

Эфектыўнасць майго вопыту рэалізуецца праз сістэму маіх урокаў, пры правядзенні пазакласных мерапрыемстваў. **(Дадатак 4, 5, 6)**

**3. Заключэнне**

Такім чынам, у далейшым я збіраюся працягваць працаваць па гэтай тэме, бо літаратура як прадметз’яўляецца прыдатнай сферай выкарыстання інтэрактыўных метадаў, але імі нельга падмяняць увесь вучэбны працэс. Выкарыстанне інтэрактыўных метадаў навучання на ўроках і пазакласнай рабоцез’яўляецца не мэтай, а сродкам актывізацыі пазнавальнай дзейнасці вучняў.

Я думаю, што мой вопыт можа быць выкарыстаны пры падрыхтоўцы як рабочых, так і адкрытых урокаў настаўнікамі беларускай літаратуры.

**Літаратура**

1.Адукацыйны стандарт вучэбнагапрадмета “Беларускаялітаратура”, 2009. – РС № 8. – С. 96-100

2. Жуковіч М.В. Фарміраванне ў школьнікаў матывацыі да навучання на ўроках беларускай мовы і літаратуры / М. В. Жуковіч// Беларуская мова і літаратура. – 2004.- № 6. – С. 3-5

3. Кандратовіч А.П. Выкарыстане інтэрактыўных метадаў як сродак актывізацыі пазнавальнай дзейнасці вучняў/ А.П. Кандратовіч // Беларуская мова і літаратура. – 2010. - № 6.– С. 7-9

4. Кашлеў, С.С. Інтэрактыўныя метады навучання/ С.С. Кашлеў. – Мінск: “ТэтраСістэмс”, 2013. – 224 с.

5. Мароз Т.І. Вывучэнне літаратуры ў кантэксце сувязей з іншымі відамі мастацтва/ Т.І. Мароз // Беларускя мова і літаратура. – 2012. - № 5. –С. 7-9

6. Пінголь І.А. Развіццё асобы вучня ў працэсе навучання літаратуры/ І.А. Пінголь// Беларуская мова і літаратура. – 2012. - № 5. –С. 10-11

7. Руцкая А.В., Грынько М.У. Актывізацыя пазнавальнай дзейнасці вучняў : інтэрактыўныя метады навучання літаратуры/ А.В. Руцкая, М.У. Грынько // Беларуская мова і літаратура. – 2015. - № 2. – С. 6-1

**Дадатак 1**

Рэфлексія. Метад “Ключавое слова” выкарыстоўваецца мною пры вывучэнні верша Сяргея Грахоўскага “Мама”. Кожнывучаньзапісвае на сардэчкуадно слова, з якім у ягоасацыіруеццавобразмаці, прымацоўвае да фотагазеты, на якойразмешчаныфотаздымкііхматуль.

**Дадатак 2**

**Інтэрактыўная гульня “Гасцініца” на ўроку літаратуры ў 7 класе**

Слова настаўніка:

- Сёння на ўроку мы яшчэ раз успомнім герояў твораў, з якімі пазнаёміліся раней.Толькі правядзём мы гэтыя хвіліны ўрока ў незвычайнай форме, у форме інтэрактыўнай гульні “Гасцініца”. Удзельнікамі гэтай гульні могуць быць 4 –7 вучняў, усе астатнія – назіральнікі. Кожнаму з асноўных ігракоў на лоб прымацоўваецца этыкетка з абазначэннем ролі. Я прашу прабачэння за тое, што этыкеткі будуць прымацаваны вам на лоб, але такія ўмовы гульні. Задача ўсіх удзельнікаў праз ускосныя пытанні, на якія можна адказаць толькі “так” або “не”, дапамагчы кожнаму вызначыць, якога героя ён прадстаўляе. Падказваць забараняецца.

Напрыклад, можна запытаць: “Я мужчына? Жанчына? Мне прыкладна 20 гадоў? (30? 50?...) Мой лёс у творы склаўся трагічна? Мая дзейнасць і маё жыццё мяне задавальняюць?” і г. д. Пасля таго як вызначаны ўсе героі, вы поўнасцю ўваходзіце ў іх вобразы. Далей вам неабходна рассяліцца ў гасцініцы, у вашым распараджэнні два 2-месныя нумары і адзін 3-месны (7 асноўных удзельнікаў). Пасяліцца ўсе павінны пры агульнай згодзе, пад прымусам нікога сяліць нельга.Хто з’яўляўся ўдзельнікам гульні называюць варыянт рассялення ў нумары гасцініцы, да якога яны прыйшлі ў выніку абмеркавання, каменціруюць яго. Свае варыянты прапаноўваюць і назіральнікі, а таксама магу і я.

**Героі:**гусляр, князь, дзядзька Антось, Сымон-музыка, Іван Цярэшка, Міколка, Еўфрасіння Полацкая, Рагнеда.

**Варыянт рассялення:**3-месны нумар – Сымон-музыка, гусляр, дзядзька Антось – героі, якія прысвяцілі сваё жыццё і свой талент служэнню народу, любові да роднай зямлі, добрыя, спагадлівыя людзі; 2-месны нумар – Ефрасіння Полацкая, Рагнеда – жанчыны, гістарычныя асобы, якія ўнеслі вялікі ўклад у гісторыю і культуру Беларусі; другі 2-месны нумар –Іван Цярэшка, Міколка – героі, якія ахвяравалі сваім жыццём дзеля вызвалення сваёй зямлі ад нямецка-фашысцкіх захопнікаў. “Князя, наогул, не заселім у гасцініцу, таму што гэта жорсткі і страшны чалавек, яму не сесца сярод людзей”, - сказала адна з навучэнак.

**Дадатак 3**

**Крыжаванка**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  | 5 |  |  | 8 |  |  |
|  |  | 3 |  |  |  |  |  | 9 |  |
| 1 | 2 |  | 4 |  | 6 | 7 |  |  | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

* 1. Пра каго Марат узяў кнігу, калі прынёс сабаку?
	2. Хто сказаў пра Дзіка: “ваш Дзік пярэчыцьтэорыі ўмоўных рэфлекса?”
	3. Хто такі Хама?
	4. Што хацелі забраць у гаспадара бандыты ў завулку?
	5. Дзік бандыта прыціснуў да плота, а лапы паклаў на …
	6. Што Дзік рабіў з катом, каб той злез са стала?
	7. Чым Дзік, як і ўсе сабакі, плаціў гаспадару?
	8. На вуліцы Дзік хадзіў пры …
	9. Аладку ў Іны Дзік адбіраў за адзін …
	10. За што патрос Дзік псючка, каб яго супакоіць?

**Дадатак 4**

**Метад “Завяршы фразу”** рэалізуецца наступным чынам. Настаўнік прапануе дзецям запісаць у сшытку пачатак фразы (у адпаведнасці з тэмай урока), якую неабходна завяршыць. Вучні індывідуальна завяршаюць фразу, запісваюць яе ў сшытак. Праз 2 хвіліны настаўнік прапануе 2-3 вучням выканаць ролю экспертнай групы: падысці да кожнага аднакласніка, коратка зафіксаваць тыя варыянты, якія не паўтараюцца, а пасля абагуліць. Затым педагог завяршае абагульненне, прапануе свой пункт гледжання. Метад дазваляе аператыўна, з першых хвілін урока ўключыць у работу адразу ўсіх вучняў, стварыць умовы для іх развіцця, а для некаторых з іх (удзельнікаў экспертнай групы) – для праяўлення сваёй суб’ектыўнасці. Напрыклад:

|  |  |
| --- | --- |
| Тэма ўрока | Завяршы фразу (у пачатку ўрока) |
| З. Бядуля. “На Каляды к сыну” |  1. Мае бацькі для мяне – гэта… 2. Няўдзячны сын горш за чужога чалавека, бо… |
| Я. Колас. “Дзядзька-кухар” |  1. Дарослыя адрозніваюцца ад дзяцей тым, што яны… 2. Узаемаадносіны дарослых і дзяцей павінны быць… |
| В. Карамазаў. “Дзяльба кабанчыка” | 1. Добра, калі ёсць сваякі ў вёсцы, бо…2. Прыязджаючы ў вёску да бабулі, я… |
| В. Вольскі. “Несцерка” | 1. У п’есе станоўчую адзнаку заслугоўваюць…, адмоўную – …, а супярэчлівую пазіцыю займаюць…2. Дабро і справядлівасць перамагаюць тады, калі… |
| Я. Купала. “Магіла льва” | 1. Апраўданнем для ўчынкаў Машэкі служыць тое, што ён…2. Я асуджаю (ухваляю) учынак Наталькі, таму што… |

**Дадатак 5**

**Фрагменты сцэнарыя пазакласнага мерапрыемства**

 **для вучняў 7-8 класаў**

 **“Краязнаўчы калейдаскоп”**

**Мэты:**стварыць умовы для абуджэння цікавасці да роднай гісторыі і літаратуры і развіцця пазнавальнай актыўнасці праз арганізацыю інтэрактыўнага ўзаемадзеяння; выхоўваць гонар і адказнасць за родны край; удасканальваць навыкі групавой работы.

***Абсталяванне:*** мультымедыйная прэзентацыя, карткі з заданнямі, манекены ў беларускім нацыянальным адзенні, аформленыя вучнямі падчас выканання дамашняга задання. Да мерапрыемства кожная каманда рыхтуе нумар мастацкай самадзейнасці.

*У мерапрыемстве прымаюць удзел 2 каманды. Колькасць удзельнікаў адной каманды – 6-7 чалавек. Яны прыдумваюць назву і эмблему. Астатнія вучні – балельшчыкі. У якасці вядучых запрашаю вучняў старэйшых класаў. Члены журы – таксама вучні-старшакласнікі, настаўнік гісторыі, геаграфіі, бібліятэкар. Усе заданні і правільныя адказы на іх афішуюцца пры дамамозе мультымедыйнага праектара.*

**Эпіграф:**

Я не ганю землi чужыя –

Хай iх сонца не абмiне.

Толькiдзеб за морам ніжыў я,

Беларусь мая снiлася мне.

Так карцела – слязазакiпала,

Каб да сэрцахацябздалек

Прыплывалi жалейка Купалы,

Багдановiчаў васiлек...

ГенадзьБураўкін

Вядучы:

«Жывёлы, якiя ходзяць у пустынi, ведаюць ямы свае, птушкi, якiя лятаюць у паветры, ведаюць гнезды свае, рыбы, якія плаваюць па моры і ў рэках, чуюць вiры свае, пчолы iiм падобныя бароняць вуллi свае. Таксама iлюдзi, дзе нарадзiлiся i ўскормлены былi, да таго месца вялікую ласку маюць». Гэта словы нашага вядомага зямляка, знакамітага беларуса Францыска Скарыны. Безумоўна, мы павiнны ведаць свой родны край, яго прыроду, мову, гiсторыю, традыцыі. Наш край – гэта кладзезь дабрынii пяшчоты, легендаў i казак, таленавітых, добрых, шчырых людзей. Наш урок пройдзе ў незвычайнай форме – у форме конкурсу. Яго назва – “Краязнаўчы калейдаскоп”. А для таго, каб настроіцца на сумесную работу, стварыць добрую атмасферу ў зале, прапаную згуляць у гульню **“Алітэрацыя імені”.** Умовы гульні такія: усе садзяцца ў адзін круг. Неабходна назваць імя свайго суседа і даць яму характарыстыку на тую ж літару, з якой пачынаецца імя суседа. Напрыклад, Сяргей – смелы, Маша – мілая, Аксана – акуратная, Света – сур’ёзная, Таня – таленавітая і г.д.

ПРАДСТАЎЛЕННЕ ЖУРЫ.

Журы таксама гуляе ў гульню “Алітэрацыя імені”.

ПЕРШЫ КОНКУРС “ВЕДАЙ СВАЮ ГІСТОРЫЮ!”

Каманды атрымлiваюць пытаннi па гiсторыi Беларусi:

1. Якiя народныя святыдайшлi да нас з язычнiцкага часу?
2. НазвацьгарадыБеларусi, якiя ўзнiклi да 12 стагоддзя?
3. Якім быў дзяржаўны лад у Вялікім княстве Літоўскім у 16 стагоддзi?
4. Калі ўпершыню ў гістарычных помніках узгадваецца першапачатковая назва нашага горада?

Пакуль каманды пiсьмоваадказваюць на пытаннi, прапануецца заданне для балельшчыкаў:

* + Якiя эпiтэты вы можаце падабраць да назвы нашай краiны? **Працягніце ланцужок:**

Беларусь – … (велічная, гордая, дарагая, мілая, родная, пяшчотная, баявая, мужная, сiнявокая, зямля пад белымі крыламі, край дзівосаў і цудаў, азерны край, святая зямля, старажытная, шчаслівая, прасторная …)

ДРУГI КОНКУРС **“ГАСЦІНІЦА”**

Неабходна пазнаць па партрэтах і рассяліць у “Гасцініцы” знакамiтых людзей Беларусi. Прапанаваны адзін 3-месны нумар і чатыры 2-месныя.

На экране праектара і на сталах у каманд – партрэты Якуба Коласа, Міхася Савіцкага, Максіма Багдановіча, Цёткі, Станіслава Шушкевіча, Артура Вольскага, Францыска Скарыны, Міколы Гусоўскага, Васіля Быкава, Янкі Купалы, Еўфрасінні Полацкай. Партрэты пададзены пад нумарамі. Неабходна падпісаць побач з нумарам, чый партрэт.

***Варыянт рассялення***: 2-месны нумар – Янка Купала і Якуб Колас – класікі беларускай літаратуры, народныя паэты, у жыцці сябравалі; 3-месны нумар – Максім Багдановіч, Францыск Скарына і Мікола Гусоўскі – патрыёты, якія самааддана любілі і праславілі свой край, але доўгі час жылі за межамі Радзімы і памерлі на чужыне. 2-месны нумар – Станіслаў Шушкевіч і Артур Вольскі – нашы землякі, нарадзіліся на Дзяржыншчыне. 2-месны нумар – мастак Міхась Савіцкі і пісьменнік Васіль Быкаў былі ўдзельнікамі Вялікай Айчыннай вайны, вайна стала асноўвай тэмай іх творчасці. 2-месны нумар – Цётка і Еўфрасіння Полацкая – па-першае, гэта жанчыны, і таму з мужчынамі іх нельга пасяліць. Па-другое, абедзве былі асветніцамі, імкнуліся даць адукацыю дзцям беларусаў.

Пакуль выконваецца заданне – пытаннi для балельшчыкаў пра сталiцу Беларусі: назваць вядомыя музеi, тэатры, плошчы.

Пакуль журы правярае і ацэньвае адказы, каманды і балельшчыкі гуляюць у гульню **“Алфавіт”** : прыдумаць словы, якія б характарызавалі нашу сталіцу. Напрыклад,

**М** – метро

**І** – інстытуты

**Н** – Няміга

**С** – Свіслач, скверы

**К** – Камароўка, Курасоўшчына

ТРЭЦI КОНКУРС “ДАМАШНЯЕ ЗАДАННЕ”

Камандам неабходна прадставiць беларускі нацыянальны касцюм i расказаць пра яго састаўныя элементы.

ЧАЦВЕРТЫ КОНКУРС “МУДРЫЯ ДАРАДЦЫ”

Члены каманд выходзяць на сярэдзіну класа і становяцца праз аднаго. Па чарзе вядучы задае пытанні. Калі член каманды дае правільны адказ, ён застаецца стаяць на месцы, калі адказу няма альбо ён няправільны, сядае на месца. Перамагае тая каманда, найбольшая колькасць удзельнікаў якой засталася стаяць.

1. Якiя птушкi выседжваюць птушанят зiмой? (Крыжадзюб)
2. След якогазверападобен на след чалавека? (Мядзведзя)
3. Як адрознцьвужа ад гадзюкi? ( Па жоўтай палосцы)
4. На гару– бягом, а з гары– кувырком.(Заяц)
5. Невялікi, рыжаваты, а хвост доўгiiкалматы. (Ваверка)
6. Якiзвер пакiдаептушыныясляды? (Выдра)
7. Пад соснамi,пад елкамiляжыць клубок з iголкамi. (Вожык)
8. Даўганосы, даўганогiпрыляцеў з далекайдарогi. (Бусел)
9. Плача баба на ўвесь лес, а за ёю – нейкі бес. (Пугач)
10. На паляне сiняйпасецца конь сiвы. (Месяц)
11. Распластала птушкакрылы, ажносонца засланiла. (Хмара)
12. Прыйшлачорнаямацi, усiх паклаласпацi. (Ноч)
13. Стаіць у лазе на аднойназе. (Грыб)
14. Сама панна ў каморы, а яе косы на двары. (Морква)
15. Кругленькi, маленькi, а за хвост не ўзнімеш. (Клубок)
16. Не брэша, не кусае, а ў хату не пускае. (Замок)
17. Што нас кормiць, а есцi не просiць? (Зямля)
18. Чорны колер, вiнны смак, каменнаесэрца. (Вiшня)
19. Гаршчок разумны, хоць сем дзiрак мае. (Галава)

ПЯТЫ КОНКУРС “ПАДАРОЖЖА ПА КАРЦЕ РАДЗІМЫ”

Капітаны каманды выходзяць па чарзе да экрана, на якім змешчана контурная карта Беларусі. Заданне для 1 каманды – назваць як мага больш беларускіх рэк і паказаць іх на карце, для 2 каманды – назваць беларускія азёры і паказаць іх на карце. Можна браць дапамогу каманды, прычым дапамагаць можа толькі 1 член каманды.

ШОСТЫ КОНКУРС “САМЫЯ-САМЫЯ”

1. СамыстаражытныгорадБеларусi –Полацк (862)
2. Самая буйная драпежнаяптушка – грыф
3. Самая высокая кропкакраiны – Дзяржынскаягара (346м.)
4. Самаеглыбокаевозера – Доўгае (537м.)
5. Самае вялiкаевозера – Нарач
6. Самая доўгая рака – Бярэзiна (613км.)
7. Самая транзiтная рака – Днепр (700км.)
8. Самыпершы трамвай быўпушчаныў… – Вiцебску у 1898г.
9. Самая буйная жывела – зубр (да 1т.)
10. Самы вялікiнацыянальны парк – Белавежскаяпушча (87,6 га)
11. Самыя вялiкiя дрэвы – елка, сасна (да50м.)
12. Самая вялiкая птушка – лебедзь (да 10 кг.)
13. Самая малая птушка – жаўтаротыкаралек (6гр.)
14. Самая першая лiнiя метроў Мінскупушчана ў…– 1984г.
15. Самы першыкасманаўт-беларус – Петр Клiмук (1973г.)

СЁМЫ КОНКУРС “ЛІТАРАТУРНЫ”

З якiх твораў узятыянаступныярадкі?

1. “...Самаекаштоўнае, штоесць у кабана, але iсамаецяжкое для дзяльбы – гэтакумпяк. Два кумпякi, а кучак – чатыры. Пасячэш – папсуеш. Мацiўзялаў рукiадзiн, паважыла, не ўтрымаўшы, апусцiла сабе на каленi.

– Во...падняць не магу.– А думала, вядома, не пра рукi, не прасябе, думала: што рабiць з кумпяком, камуаддаць?

– Бярыяго ты, Коля, а то я не падыму...”

Вiктар Карамазаў. «Дзяльба кабанчыка»

1. Цямнее край зубчаты бору...

I тчэ, забыўшыся, рука,

Заміж персiдскага ўзору

Цвяток радзiмы васiлька.

Максiм Багдановiч. «Слуцкiя ткачыхi»

1. З гэтай пары я пачаў углядацца

Ў неба начное i зорку шукаць.

Цiхiм каханнем к табе разгарацца

З гэтай пары я пачаў.

Максiм Багдановiч. «Раманс»

1. Яны разышлiся на крайнi след.

– Па першаму крыку кнiгаўкi! – крыкнуў Леановiч.

За дваццаць крокаў, зусiм блiзка, Гораў бачыў постаць ворага з пiсталетам у апушчанай руцэ. Бачыў страшныя блакiтныя вочы, рот, сцiснуты ў змрочнай жорсткай усмешцы, ведаў, што, як бы нi хацелася жыць, ен, Гораў, не стане на бар’еры бокам да ворага, не захiліць грудзей пiсталетам, хоць правiлы дуэлii дазваляюць гэта. Бо было нештабольшае за страх, якiжыў у iм...

У. Караткевiч. «Паром на бурнайрацэ»

1. Бывае, праўда вочы коле...

Раз гнаў пастух свiней у поле…

К.Крапiва. «Ганарыстыпарсюк»

6.Бацька сына выбiў пасам...

Выбiў пасам, выбiў пасам...

 А сын бацькуў лоб абцасам,

Ў лоб абцасам–бэнц!...

Гэташто такое? Ага, стрэмя. Стрэмя, стрэмя, стрэмя, стрэмя! Гм...Тут, вiдаць,рымаржыве, а ён мне якразiпатрэбен. Гэй, дзе тут майстра?

Вiталь Вольскi. «Несцерка»

Пакуль журы падводзіць вынікі, школьнікам прапануецца для рэфлексіі метад  **“Астравы”.**

Карта астравоў вывешваецца на дошцы, і кожнаму ўдзельніку гульні прапаноўваецца выйсці да дошкі і намаляваць свой караблік у адпаведным раёне карты, які адлюстроўвае стан удзельніка пасля гульні: астравы: радасці, задавальнення, асалоды, прасвятлення, суму, Бермудскі трохвугольнік і інш.